钦定古今图书集成/方舆汇编/职方典/第1374卷 > 《万州志》
## 钦定古今图书集成/方舆汇编/职方典/第1374卷 > 《万州志》

荔枝岭　在州北十五里。多辉都。

莲岐岭　，在州东北七十里。多陈都海岸。脉自六连山来，五峰叠峙，起伏如旗，下有三石室。傍海民捕鱼下网，夜宿其内。山脊有路，通南港诸村。

横岭　在州西十五里，思马都脉自马鞍山来。长坡岭　在州西十二里，庆云都脉自马鞍山来。形如覆钟。

铜盘岭　在州西十里庆云都，脉自长坡岭来，突起三峰，势极雄壮，岭上有路往来。

冯家岭　在州西南十里，庆云都，脉自剑门岭来。

翁坟岭　在州东南三十里，临涛都，脉自大塘岭来向港门。两山对峙，一大一小。上有石椅、石龟、石船等。

大塘岭　在州东南二十里。脉从小南山来，近海。

保定小岭　在州东南十五里。脉从小南山来，乡人祀土神于上。

赤陇山　，在州东南六里，脉从东山来，形稍高圆，向周村小港。

山后岭　在州东南五里。脉从东山来，沿溪而起，其形如箕。

六峰山　在州南十里。康熙十年新建土山。新潭岭　在州南二十里新安都，脉自小南山来。近海处一巨石，上有人迹及牛马蹄迹，“海沙填没则岁丰，海水崩解则岁歉。有泉从岭中流出。其味清冽，澣衣甚洁白。”

山尾岭　在州南四里。岭坐溪畔，平原突起，两石壁立，中可通行，即三曲溪水分流处。

莲塘溪　在州北三十里广成都。源自黎兴都来，经芒村，由此入港。

龙郡溪　在州北七十里黎𦫼都。源自乌鸦岭，流出六连之北，经黎𦫼、龙都等村，北流入于南港。

冯吴溪　在州东北二十里宣义都。源自横栅来，东流入港。

白石溪　在州东北二十五里。其源一自小坡村河分来，经新泽屯；一自高架溪来，经坝头村东流入于港。

踢容河　在州西十里。其水流急而大。发源自南万岭，流经番凤、普礼、水口、石塘等村，下经白芒、小南山、保定岭、横泷入海。此河自州西环绕而南，为风水之主。与马鞍山同。

禄益溪　在州西南五里顺德都。源自铜鼓岭来，流至槟榔村止。

大海　，在州东南各二十五里。海溢，俗呼为“海翻” ，飓风挟雨，涌水高十馀丈，渰民田辄三年，咸不可耕。

周村港　在州东十里。产鱼虾。一名曰“小海东澳　” ，在州南二十里新安都，通陵水港，客舟往来每经于此。

道前井　水清冽，各官衙用之。